Լագո Մաջորե

Լագո Մաջորե (  — «մեծ լիճ»), լիճ Շվեյցարիայի և Իտալիայի սահմանին։ Լճի շվեյցարական մասը գտնվում է Տիչինո կանտոնում, իսկ իտալական մասը՝ Պիեմոնտ և Լոմբարդիա մարզերում։ Լագո Մաջորեի ջրագիծը համարվում է Շվեյցարիայի ամենացածր կետը։

Աշխարհագրություն 
Լագո Մաջորե լիճը գտնվում է տեկտոնական իջվածքում, Լոմբարդյան Ալպերի արևմտյան հատվածում, ծովի մակարդակից 193 մ բարձրության վրա։ Մակերեսը 212,5 կմ² է, երկարությունը՝ 66 կմ, լայնությունը՝ մինչև 10 կմ, խորությունը՝ մինչև 372 մ։ Գերիշխող քամիներն են՝ տրամոնտանա (առավոտյան) լճի կողմից և ինվերնա (երեկոյան) դեպի լիճը։

Տեղումներն առատ են մայիսին և սակավ են ձմռան ամիսներին։

Լագո Մաջորեի միջով հոսում է Տիչինո նավարկելի գետը, որը Պո գետի ձախ վտակն է։ Լճում ջրի մակարդակի տատանումները կազմում են տարեկան մոտ 4 մ, առավելագույն բարձրության հասնում է հունիս-հուլիս ամիսներին։ Լիճը ձմռանը չի սառչում։ Կլիման լճի մոտակայքում բավականին մեղմ է, ինչի շնորհիվ ափերի մոտ կան բազմաթիվ հանգստավայրեր՝ Լոկարնո, Ասկոնա, Կանոբիո, Սթրեզա և այլն։

Զարգացած է նավագնացությունը, ձկնորսությունը (կարմրախայտ, պերկես), զբոսաշրջություն, ջրային սպորտ։
 
Լճի մեջ է թափվում Վերզասկա գետը։ Լճի ափին է գտնվում Լոկառնո քաղաքը։

Անվանում 
Անվանումը բառացի նշանակում է «մեծ լիճ»․ Lago՝ «լիճ», maggiore՝ «մեծ»։ Հայտնի է նաև Վերբանո անունով։

Կղզիներ 
 Բրիսագո կղզիներ
 Castelli di Cannero կղզյակներ
 Բորոմեյյան կղզիներ՝ Իզոլա Բելլա, Իզոլա Մադրե, Իզոլա Սուպերիորե, Իզոլա դի Սան Ջովանի։

Տեսարժան վայրեր 
Լճի մոտ է գտնվում Սանտա Կատերինա դել Սասո մայր տաճարը։

Համայնապատկերներ

Գրականություն 
 Francesco Del Priore, Teresio Valsesia, 2000, il Locarnese sott’acqua, Armando Dadò Editore, 2000
 Emanuele Bolla, Un tuffo negli anni '50
 Renzo Boccardi, Il Lago Maggiore, Istituto italiano d’arti grafiche, 1931
 Giampaolo Dossena, I Laghi della Lombardia: Immagini del XIX Secolo Dagli Archivi Alinari, Alinari, 1985
 Renata Lodari, Giardini e ville del Lago Maggiore : un paesaggio culturale tra Ottocento e Novecento, Centro studi piemontesi, 2002
 J. Epper, Contributo all’idrografia del Lago Maggiore, 1902
 F. Vercelotti (a cura di), Elogio del lago Maggiore, 1973
 Navigazione Lago Maggiore e centenario del piroscafo Piemonte, Andrea Lazzarini editore, 2006

Արտաքին հղում 
 Կայք Լագո Մաջորե լճի մասին
 Լագո Մաջորե Open Directory Project-ում
 Լագո Մաջորե լճի լաստանավերը

Ծանոթագրություններ 

Իտալիայի լճեր
Շվեյցարիայի լճեր
Եվրոպայի լճեր